Ο **Τσέστερ Τσαρλς Μπένινγκτον** (αγγλικά: *Chester Charles Bennington*, 20 Μαρτίου 1976 – 20 Ιουλίου 2017), ήταν Αμερικανός μουσικός, τραγουδιστής και συνθέτης. Ήταν ο κύριος τραγουδιστής του Ροκ συγκροτήματος Linkin Park, ενώ είχε συμμετάσχει και στο συγκρότημα Grey Daze, μεταξύ άλλων. Μέχρι το 2008 ο Μπένινγκτον είχε κυκλοφορήσει 3 στούντιο άλμπουμ με τους Linkin Park.

Το 2000, έγινε η πρώτη κυκλοφορία δίσκου του Μπένινγκτον με τους Linkin Park, το *Hybrid Theory*, η οποία σημείωσε μεγάλη εμπορική επιτυχία. Ως μέλος των Linkin Park, είχε κυκλοφορήσει επίσης τα άλμπουμ *Meteora* (2003), *Minutes to Midnight* (2007), *A Thousand Suns* (2010), *Living Things* (2012), *The Hunting Party* (2014) και *One More Light* (2017).

Είχε συνεργαστεί με τους Jay-Z, Jonathan Davis, Young Buck, Busta Rhymes και Aaron Lewis. Το 2007 ο Μπένινγκτον βρέθηκε στην 46η θέση στον κατάλογο του *Hit Parader* με τους Κορυφαίους 100 Ροκ τραγουδιστές όλων των εποχών.

Ο Μπένινγκτον ήταν στενός φίλος με τον Κρις Κορνέλ , ο οποίος αυτοκτόνησε τον Μάιο του 2017 και τραγούδησε στην κηδεία του. Λίγες εβδομάδες αργότερα ο Μπένινγκτον βρέθηκε νεκρός από την οικιακή βοηθό του στο σπίτι του στο Palos Verdes Estates της Καλιφόρνια στις 20 Ιουλίου του 2017. Ο θάνατός του κρίθηκε ως αυτοκτονία από απαγχονισμό. Αργότερα τον Δεκέμβριο αναφέρθηκε ότι η έκθεση τοξικολογίας του Μπένινγκτον έδειξε «ίχνη» αλκοόλ στον οργανισμό του τη στιγμή του θανάτου. Ήταν πατέρας έξι παιδιών.

Ζωή
---

Ο Τσέστερ Τσαρλς Μπένινγκτον γεννήθηκε τον Μάρτιο του 1976 στο Φοίνιξ της Αριζόνα ως γιος του αστυνομικού Λι Ράσελ Μπένινγκτον  και της νοσοκόμας Σούζαν Ελάιν Τζόνσον. Ως παιδί ανέφερε πως είχε κακοποιηθεί. Αφού οι γονείς του χώρισαν το 1987, ο πατέρας του ανέλαβε την επιμέλεια του. Η κακοποίηση και η κατάστασή του στο σπίτι τον επηρέασε τόσο πολύ που ένιωθε την επιθυμία να φύγει και να σκοτώσει. Για να ξεφύγει ψυχολογικά από την κατάσταση αυτή, άρχισε να σχεδιάζει και να γράφει ποίηση και τραγούδια. Ο Τσέστερ άρχισε να κάνει κατάχρηση αλκοόλ, μαριχουάνας, οπίου, κοκαΐνης, κρίσταλ μεθ και LSD. Ο ίδιος ονειρεύτηκε να γίνει μουσικός. Μεταξύ των συγκροτημάτων που θαύμαζε ήταν οι Depeche Mode και οι Stone Temple Pilots. Σε ηλικία 17 ετών, ο Μπένινγκτον μετακόμισε με τη μητέρα του και τέθηκε υπό κατ' οίκον περιορισμό από την ίδια όταν ανακάλυψε τον εθισμό του με τα ναρκωτικά. Εργάστηκε σε μαγαζί των Burger King πριν ξεκινήσει την καριέρα του ως επαγγελματίας μουσικός. 

Ο Μπένινγκτον άρχισε να τραγουδά με μια μπάντα το 1993. Μαζί με τον Sean Dowdell, ίδρυσαν ένα στούντιο τατουάζ στο Φοίνιξ το 1995.

Στις 20 Μαρτίου 1999, ο Μπένινγκτον έλαβε ένα τηλεφώνημα από τον Τζεφ Μπλου, πρώην διευθυντής της Zomba Music,για ακρόαση για το συγκρότημα Xero,το οποίο μετονομάστηκε σε Linkin Park .

Στις 24 Οκτωβρίου 2000, οι Linkin Park κυκλοφόρησαν το ντεμπούτο άλμπουμ τους, *Hybrid Theory* , μέσω της Warner Bros. Records.

Το δεύτερο άλμπουμ της μπάντας, *Meteora* κυκλοφόρησε το 2003. Η μπάντα έχει κερδίσει δύο βραβεία Grammy, έξι American Music Awards, τέσσερα MTV Video Music Awards και τρία World Music Awards .

Ο Μπένινγκτον ήταν συνιδρυτής της Dead By Sunrise, μια ηλεκτρονικής ροκ μπάντας από το Λος Άντζελες της Καλιφόρνια. Έκανε ζωντανά το ντεμπούτο του με τη μπάντα τον Μάιο του 2008. 

Τον Φεβρουάριο του 2013, οι Stone Temple Pilots τον προσέλαβαν για να αντικαταστήσει ένα άλλο μέρος της μπάντας που είχε αποχωρήσει. Τελικά αποχώρησε και ο ίδιος από τη μπάντα λόγω υποχρεώσεων του με τους Linkin Park το 2015 .

Προσωπική ζωή
-------------

Ο Μπένινγκτον είχε έναν γιο, τον Τζέιμι (γεννημένος στις 12 Μαΐου 1996), από τη σχέση του με την Έλκα Μπραντ . Το 2006, υιοθέτησε τον άλλο γιο της, τον Ησαΐα (γεννημένος στις 8 Νοεμβρίου 1997). Παντρεύτηκε την πρώτη του σύζυγο, Samantha Marie Olit, στις 31 Οκτωβρίου 1996.  Είχαν ένα παιδί μαζί, τον Draven Sebastian (γεννήθηκε στις 19 Απριλίου 2002).Χώρισαν το 2005.  Το 2006 παντρεύτηκε την Talinda Ann Bentley, ένα πρώην μοντέλο του *Playboy* με την οποία είχε τρία παιδιά: Tyler Lee Bennington (16 Μαρτίου 2006) και τα δίδυμα κορίτσια Lily και Lila (γεννήθηκαν στις 9 Νοεμβρίου 2011).

Θάνατος
-------

Λίγο πριν από τις 9:00 π.μ. τοπική ώρα στις 20 Ιουλίου 2017, ο Μπένινγκτον βρέθηκε νεκρός.Ο θάνατός του κρίθηκε αυτοκτονία διά απαγχονισμού. Μια έκθεση τοξικολογίας, ανέφερε ότι βρέθηκαν «ίχνη» αλκοόλ στον οργανισμό του Μπένινγκτον τη στιγμή του θανάτου του. Το συγκρότημα ακύρωσε το υπόλοιπο της περιοδείας του και επέστρεψε τα εισιτήρια. Μετά το θάνατό του, οι Linkin Park σταμάτησαν να παίζουν μέχρι τον Απρίλιο του 2020.

Η κηδεία του Μπένινγκτον πραγματοποιήθηκε στις 29 Ιουλίου. Εκτός από τα μέλη της οικογένειάς του και τους στενούς φίλους του, πολλοί μουσικοί που περιόδευσαν ή έπαιξαν με τους Linkin Park ήταν επίσης παρόντες.

Ο θάνατος του Μπένινγκτον συνέβη στα 53α γενέθλια του Κρις Κορνέλ.  Ο θάνατος του Κορνελ κρίθηκε επίσης ως αυτοκτονία από κρέμασμα δύο μήνες νωρίτερα. Ο Μπένινγκτον ήταν στενός φίλος του και είχε γράψει για τον θάνατο του Κορνέλ στο Instagram : «Δεν μπορώ να φανταστώ έναν κόσμο χωρίς εσένα.» Ο Μπένινγκτον τραγούδησε το τραγούδι του Λέοναρντ Κόεν "Hallelujah "στην κηδεία του Κορνέλ. Ήταν επίσης ο νονός του γιου του Κορνέλ, Κρίστοφερ.

Κληρονομιά
----------

Τα φωνητικά του έδειξαν τεράστια αντοχή στη διάρκεια της καριέρας του. Ο Althea Legaspi από το περιοδικό Rolling Stone έγραψε: «Η φωνή του Μπένινγκτον ενσαρκώνει την αγωνία και τα ευρεία συναισθήματα των στίχων, από τη σύλληψη των ευάλωτων στιγμών της ζωής έως την οργή και την κάθαρση που βγαίνει μέσω από τις κραυγές του.»

Ο Στιβ Χόλντεν του BBC χαρακτήρισε τον Μπένινγκτον ως τη «φωνή μιας γενιάς», λέγοντας ότι η φωνή του ήταν αναμφισβήτητα το μεγαλύτερο πλεονέκτημα των Linkin Park. Μιλώντας για τη δημοτικότητα των Linkin Park, ο Corey Apar από το AllMusic, σχολίασε: «Η συχνά βασανισμένη φωνή του Μπένινγκτον έγινε ένα από τα πιο διακριτά χαρακτηριστικά της εναλλακτικής ροκ σκηνής».

Ο Γουίλιαμ Γκούντμαν από το *Billboard* είπε πως ο Μπένινγκτον και άλλοι μουσικοί όπως ο Κρις Κορνέλ και Σκοτ ​​Γουίλαντ βοήθησαν στον καθορισμό μιας γενιάς του ήχου του σκληρού ροκ, η οποία ήταν άρρηκτα συνδεδεμένη καλλιτεχνικά και προσωπικά μαζί τους.

Μετά το θάνατο του η χήρα του, Ταλίντα Μπένινγκτον, ξεκίνησε μια εκστρατεία με το όνομα *320 Changes Direction* προς τιμήν του συζύγου της για να βοηθήσει να σπάσει το στίγμα που περιβάλλει τις ψυχικές ασθένειες.

Παραπομπές
----------

1. ↑  www.usatoday.com/story/life/2017/07/21/coroner-chester-bennington-died-hanging/499576001/. Ανακτήθηκε στις 2  Μαΐου 2020.
2. ↑  *Los Angeles County Coroner's Office*. 2017-05390. Ανακτήθηκε στις 7  Μαρτίου 2023.
3. ↑  Ανακτήθηκε στις 4  Μαρτίου 2021.
4. ↑  *Τσεχική Εθνική Βάση Δεδομένων Καθιερωμένων Όρων*. ola2002152626. Ανακτήθηκε στις 15  Δεκεμβρίου 2022.
5. ↑  *Τσεχική Εθνική Βάση Δεδομένων Καθιερωμένων Όρων*. ola2002152626. Ανακτήθηκε στις 10  Απριλίου 2023.
6. ↑  (πολλαπλές γλώσσες) *geni.com*.
7. ↑  Περιοδικό Hit Parader, Τεύχος 46
8. ↑  «Hit Parader's top 100 metal CDs of all time [Archive] - Sputnik Music Forums». *www.sputnikmusic.com* (στα Αγγλικά). Ανακτήθηκε στις 20 Ιουλίου 2017.
9. ↑  Grow, Kory· Grow, Kory (4 Αυγούστου 2017). «Inside Linkin Park Singer Chester Bennington's Last Days». *Rolling Stone* (στα Αγγλικά). Ανακτήθηκε στις 18 Νοεμβρίου 2020.
10. ↑  «Chester Bennington: Lead singer of Linkin Park remembered». *The Independent* (στα Αγγλικά). 25 Ιουλίου 2017. Ανακτήθηκε στις 19 Νοεμβρίου 2020.
11. ↑  Dwilson, Stephanie Dube (20 Ιουλίου 2017). «Chester Bennington's Family: 5 Fast Facts You Need to Know». *Heavy.com* (στα Αγγλικά). Ανακτήθηκε στις 19 Νοεμβρίου 2020.
12. ↑  «Linkin Park's Chester Bennington: 'I was a raging alcoholic' | NME». *NME Music News, Reviews, Videos, Galleries, Tickets and Blogs | NME.COM* (στα Αγγλικά). 14 Ιουλίου 2011. Ανακτήθηκε στις 19 Νοεμβρίου 2020.
13. ↑  «Mike Shinoda: 'Chester Bennington was up there with Dave Gahan, Freddie Mercury and James Hetfield' | NME». *NME Music News, Reviews, Videos, Galleries, Tickets and Blogs | NME.COM* (στα Αγγλικά). 2 Νοεμβρίου 2017. Ανακτήθηκε στις 19 Νοεμβρίου 2020.
14. ↑  «Linkin Park Kerrang! | Tom Bryant». *tom-bryant.com*. Ανακτήθηκε στις 19 Νοεμβρίου 2020.
15. ↑  «Jeff Blue». Αρχειοθετήθηκε από το πρωτότυπο στις 1 Νοεμβρίου 2020.
16. ↑  «Album Chart: Linkin Park's 'Meteora' shoots to the top». Αρχειοθετήθηκε από το πρωτότυπο στις 18 Οκτωβρίου 2020.
17. ↑  Fuoco, Christina· Fuoco, Christina (12 Μαΐου 2008). «Chester Bennington Talks New Band Dead by Sunrise, Next Linkin Park Album». *Rolling Stone* (στα Αγγλικά). Ανακτήθηκε στις 19 Νοεμβρίου 2020.
18. ↑  Editor. «Dead By Sunrise release new video». *Soundsphere magazine* (στα Αγγλικά). Ανακτήθηκε στις 19 Νοεμβρίου 2020.
19. ↑  «Stone Temple Pilots debut new singer Jeff Gutt with new single "Meadow": Stream». *Consequence of Sound* (στα Αγγλικά). 15 Νοεμβρίου 2017. Ανακτήθηκε στις 19 Νοεμβρίου 2020.
20. ↑  Orfanides, Effie (20 Ιουλίου 2017). «Chester Bennington's Kids: 5 Fast Facts You Need to Know». *Heavy.com* (στα Αγγλικά). Ανακτήθηκε στις 19 Νοεμβρίου 2020.
21. ↑  «Chester Bennington Dead: Linkin Park Frontman Commits Suicide». *PEOPLE.com* (στα Αγγλικά). Ανακτήθηκε στις 19 Νοεμβρίου 2020.
22. ↑  Grow, Kory· Grow, Kory (20 Ιουλίου 2017). «Chester Bennington, Linkin Park Singer, Dead at 41». *Rolling Stone* (στα Αγγλικά). Ανακτήθηκε στις 19 Νοεμβρίου 2020.
23. ↑  «Linkin Park cancel North American tour after Chester Bennington death».
24. ↑  Kaplan, Mike Shinoda as told to Ilana (29 Μαρτίου 2018). «Linkin Park's Mike Shinoda on Life After Chester Bennington, in His Own Words». *Vulture* (στα Αγγλικά). Ανακτήθηκε στις 19 Νοεμβρίου 2020.
25. ↑  BITETTE, NICOLE. «Linkin Park's Chester Bennington laid to rest in private funeral ceremony near his home». *nydailynews.com*. Ανακτήθηκε στις 19 Νοεμβρίου 2020.
26. 1 2  CNN, Steve Almasy. «Chester Bennington dies on his good friend Chris Cornell's birthday». *CNN*. Ανακτήθηκε στις 19 Νοεμβρίου 2020.
27. ↑  Legaspi, Althea· Legaspi, Althea (21 Ιουλίου 2017). «Watch Chester Bennington Sing Adele's 'Rolling in the Deep'». *Rolling Stone* (στα Αγγλικά). Ανακτήθηκε στις 19 Νοεμβρίου 2020.
28. ↑  Mcaloon, Jonathan (2017-07-21). «Why the passing of Linkin Park's Chester Bennington will break millions of millennial hearts» (στα αγγλικά). *The Telegraph*. ISSN 0307-1235.. Ανακτήθηκε στις 2020-11-19.
29. ↑  «Chester Bennington | Biography, Albums, Streaming Links». *AllMusic* (στα Αγγλικά). Ανακτήθηκε στις 19 Νοεμβρίου 2020.
30. ↑  «Chester Bennington, Chris Cornell & Scott Weiland: A Legacy of Pained Rock Powerhouses». *Billboard* (στα Αγγλικά). Ανακτήθηκε στις 19 Νοεμβρίου 2020.
31. ↑  Admin, Campaign (23 Δεκεμβρίου 2019). «Chester Bennington's Widow Announces Inaugural 320 Festival». *The Campaign to Change Direction* (στα Αγγλικά). Ανακτήθηκε στις 19 Νοεμβρίου 2020.

Εξωτερικοί σύνδεσμοι
--------------------

* 320 Changes Direction
* Chester Bennington στα Grammy Awards
* Chester Benningtonστην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 73268099
* **Europeana**: agent/base/61122
* LCCN: n2005083528
* ISNI: 0000 0001 1493 5593
* GND: 139453784
* BNF: cb141548661 (data)
* MusicBrainz: 415e30a0-116b-4a4f-8cbf-8d0f6406bbab
* NKC: ola2002152626
* ICCU: DDSV006007

 |

 |